Tragjedia japoneze dhe pasojat ekonomike
Analistët thonë se zhvillimi i vendit ka të ngjarë të bjerë, ndërsa industria përballen me mungesa energjie
Tërmeti masiv i së premtes së kaluar mund të jetë katastrofa natyrore më e kushtueshme në historinë e Japonisë. Megjithëse përballet me një borxh të madh dhe ekonomi në rënie, Banka Qendrore e Japonisë njoftoi hedhjen e 183 miliardë dollarëve në tregjet financiare për të mbajtur të ulët shkallët e interesit dhe për t’u siguruar që bankat kanë fonde të mjaftueshme për operacione emergjente dhe për rindërtim. Por goditja e trefishtë që ka marrë ekonomia e Japonisë, tërmeti masiv, cunami vdekjeprurës dhe kërcënimi për shkrirjen e centraleve bërthamore, mund të ndërlikojë rimëkëmbjen ekonomike. Shqetësimet rreth ndërprerjes së energjisë në fabrikat japoneze nxitën shitjen në masë të aksioneve në tregun e shkëmbimeve të Tokios, duke ulur indeksin Nikkei në nivelin më të ulët në katër muajt e fundit. Ekonomisti Takuji Okubo thotë se këto ndërprerje janë veçanërisht problematike në ekonomi të bazuara kryesisht në prodhim, si Japonia: Kjo është një goditje e rëndë për Japoninë, e cila vitin e kaluar humbi ndaj Kinës, pasi kjo e fundit u bë ekonomia e dytë më e madhe e botës. Analisti i investimeve, Shinichi Ichikawa thotë se i gjithë vendi është prekur: Njerëzit që i mbijetuan tërmetit e dinë mirë shkallën e tragjedisë. Deri në 10 mijë njerëz mendohet të kenë vdekur. Miliona të tjerë nuk kanë rrymë elektrike. Në supermarketa, blerësit kërkojnë nëpër raftet e boshatisura për ushqime të domosdoshme. Dhe në rrugët e Tokios, trafiku është i rallë, ndërsa shoferët presin për të blerë karburant. Forca e tërmetit është e qartë për të gjithë. Analistët thonë se zhvillimi i vendit ka të ngjarë të bjerë, ndërsa bizneset dhe industria përballen me mungesa energjie dhe qendrat e dëmtuara të transportit. Por në afatin e gjatë, ekonomistët thonë se nevoja për të rindërtuar infrastrukturën dhe qytetet e dëmtuara do ta ndihmojnë Japoninë të rimëkëmbet nga kriza më e rëndë që nga Lufta e Dytë Botërore.